Yunon-rum kurashi. Mo‘minjon Abdullayev Rio—2016 dagi ilk kurashida rossiyalik sportchidan yengildi

130 kilogrammgacha bo‘lgan polvonlar o‘rtasidagi musobaqada O‘zbekiston sharafini himoya qilayotgan Mo‘minjon Abdullayev Rio—2016 ni mag‘lubiyat bilan boshladi.

Turnirning 1/8 finalida rossiyalik Sergey Semyonovga qarshi gilamga chiqqan Abdullayev imkoniyatni boy berdi. “Olamsport” xabariga ko‘ra, agar rossiyalik kurashchi finalga qadar yetib bora olsa, Mo‘minjon Abdullayevda o‘tish turnirida ishtirok etish imkoniyatni bo‘ladi.
Sergey Semyonov finalga qadar imkoniyatni boy berib qo‘ysa, Mo‘minjon avtomatik ravishda Rio-de-Janeyro Olimpiadasi bilan xayrlashadi.